दिल्ली पुलिस आपके फेसबुक अवरू ट्विटर अकाउंट प नज़र रखले बिया
नई दिल्ली - दिल्ली पुलिस फैसला कईले बिया कि उ सोश्ल मीडिया के निगरानी खातिर एगो विशेष केंद्र बनाई। ए केंद्र के मकसद सोश्ल नेटवर्किंग वेबसाइट प भड़काऊ पोस्ट के रोकथाम बाटे।
सोश्ल मीडिया के बढ़त प्रभाव के देखत दिल्ली पुलिस के ओर से सोश्ल मीडिया वेबसाइट प पोस्ट होखेवाला सामग्री के निगरानी अवरू विश्लेषण खातिर एगो विशेष केंद्र बनावल जायी। इ केंद्र सोश्ल मीडिया वेबसाइट के निगरानी करी अवरू ओकर प पोस्ट होखेवाला भड़काऊ सामग्री के रोकथाम करी।
दिल्ली पुलिस के एगो वरिष्ठ अधिकारी कहले - पछिला कुछ समय में जवन तरीका से हर घटना के तार सोश्ल मीडिया से जुडल, ओकरा के देखत, ए तरह के केंद्र बनावे के एगो प्रस्ताव दिहल गईल, जवन कि मंजूर हो गईल बाटे।
हालांकि, उ तुरंत सफाई भी देले कि इ निगरानी ''जासूसी '' कईला निहन ना होई, अवरू एकरा में सार्वजनिक तौर प उपलब्ध सामग्री के ही शामिल कईल जाई। संगही, उ कहले कि हमनी के सिर्फ दिल्ली से जुड़ल सामग्री के ही निगरानी करे के।
ये कार्यक्रम में पुलिस सोश्ल मीडिया के मशहूर वेबसाइट जईसे फ़ेसबूक अवरू टिवीटर, प पोस्ट होखेवाला कंटैंट के निगरानी करी। पुलिस अधिकारी कहले कि, सुरक्षा के अलावे एकरा से हमनी के जनता के मिजाज समझे में भी मदद मिली।
उ कहले - आज हमनी के कवनो विषय प जनता के मिजाज के जाने, समझे खातिर अखबार के काट के रखेनी जा, अब हमनी के सोश्ल मीडिया से अवरू बेहतर तरीका से ओकरा बारे में जानकारी जूटा सकेनी जा।
पुलिस के कहनाम बा कि, ए कार्यक्रम से राजधानी के कानून-व्यवस्था प असर डालेवाला सभ चीज़ के पुलिस पहिलही भाँप लिहि, अवरू ओकरा के रोके खातिर जरूरी उपाय करी।
दिल्ली पुलिस के एगो अधिकारी कहले - आज हमनी के सूचना अवरू जानकारी खातिर पुरनका तरीका प आश्रित नईखी जा रह सकत। आज के युवा अलग तरीका से सूचना के लेन-देन करतारे, एहसे हमनी के भी अपना तरीका में बदलाव जरूरी बाटे।
खबर के अनुसार अगिला तीन से चार महिना में इ केंद्र काम करे लागि अवरू एकरा खातिर सरकार से मान्यता प्राप्त सॉफ्टवेयर अवरू सर्वर के खरीद कईल जाता। संगही दिल्ली पुलिस के एकरा के इस्तेमाल करे के जानकारी भी दिहल जाता।
bho_Deva bho_Deva bho_Deva bho_Deva mag_Deva bho_Deva bho_Deva bho_Deva bho_Deva bho_Deva